Document ID: 31992R3821

KOMISSION ASETUS (ETY) N:o 3821/92,
annettu 28 päivänä joulukuuta 1992,
asetuksen (ETY) N:o 3294/86 kumoamisesta ja asetusten (ETY) N:o 1393/76, (ETY) N:o 1780/89, (ETY) N:o 2053/89, (ETY) N:o 2054/89, (ETY) N:o 209/88 ja N:o 163/67/ETY muuttamisesta maatalouden muuntokurssien käyttöä koskevan poikkeuksen poistamiseksi kyseisten määrien osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92(1) ja erityisesti sen 10 artiklan,
sekä katsoo, että
asetuksella (ETY) N:o 3813/92 kumotaan 1 päivästä tammikuuta 1993 alkaen neuvoston asetus (ETY) N:o 1676/85(2), sellaisena kuin se on viimeksi muutettuna asetuksella (ETY) N:o 2205/90(3); asetuksen (ETY) N:o 1676/85 2 artiklan 4 kohdan mukaisesti 31 päivänä joulukuuta 1992 on olemassa maatalouden muuntokurssien käyttöä tietyille määrille koskevia poikkeuksia, joiden avulla voidaan käyttää tosiasiallista taloudellista tilannetta lähempänä olevia kursseja ja välttää valuuttavääristymän vaarat; nämä poikkeukset eivät ilmeisesti ole perusteltuja 1 päivästä tammikuuta 1993 voimassa olleen maatalouden rahapoliittisen järjestelmän yhteydessä ja tosiasiallista tilannetta lähellä olevan maatalouden muuntokurssien järjestelmän käyttöönoton jälkeen; sen vuoksi olisi kumottava kyseiset säännökset,
riisialan tuontimaksuihin ja vientitukeen sovellettavan muuntokurssin vahvistamisesta 29 päivänä lokakuuta 1986 annetussa komission asetuksessa (ETY) N:o 3294/86(4), sellaisena kuin se on viimeksi muutettuna asetuksella (ETY) N:o 3119/89(5), säädetään erityisen muuntokurssin soveltamisesta riisialalla, muunnettaessa tiettyihin kansallisiin valuuttoihin,
tietyistä kolmansista maista peräisin olevien viinialan tuotteiden tuonnin soveltamista koskevista yksityiskohtaisista säännöistä 17 päivänä kesäkuuta 1976 annetussa komission asetuksessa (ETY) N:o 1393/76(6), sellaisena kuin se on viimeksi muutettuna asetuksella (ETY) N:o 3671/89(7), 1 a artiklassa säädetään, että viitehinnat vapaasti rajalla muunnetaan kansalliseksi valuutaksi edustavaa markkinakurssia käyttäen,
neuvoston asetuksen (ETY) N:o 822/87 35, 36 ja 39 artiklassa tarkoitetuilla tislauksilla saatujen ja interventioelinten hallussaan pitämien alkoholien myyntiä koskevista yksityiskohtaisista säännöistä 21 päivänä kesäkuuta 1989 annetun komission asetuksen (ETY) N:o 1780/89(8), sellaisena kuin se on viimeksi muutettuna asetuksella (ETY) N:o 2864/92(9), 34 artiklassa säädetään edustavan markkinakurssin käyttämisestä kyseisten maksujen ja takuiden muuntamisessa,
tiettyjen jalostettujen kirsikoiden ja kuivattujen viinirypäleiden vähimmäistuontihintajärjestelmän soveltamista koskevista erityisistä yksityiskohtaisista säännöistä annettujen komission asetusten (ETY) N:o 2053/89(10) ja (ETY) N:o 2054/89(11), sellaisina kuin ne ovat viimeksi muutettuina asetuksella (ETY) N:o 3390/89(12), 3 artiklassa säädetään edustavan markkinakurssin käyttämisestä tuonnin vähimmäishinnan muuntamisessa kansallisiksi valuutoiksi,
kolmansista maista lähtöisin olevien sianliha-alan tuotteiden tuonnille vahvistettavista lisätuontimaksuista 26 päivänä tammikuuta 1988 annetun komission asetuksen (ETY) N:o 209/88(13), sellaisena kuin se on viimeksi muutettuna asetuksella (ETY) N:o 3117/89(14), 1 artiklan toisessa alakohdassa säädetään, että tarjoushinta on ilmaistava ecuina sen jälkeen, kun kansallisissa valuutoissa todetut hinnat on muunnettu ecuiksi edustavaa markkinakurssia käyttäen,
lisämaksun vahvistamisesta kolmansista maista lähtöisin olevien siipikarjatuotteiden tuonnille 26 päivänä kesäkuuta 1967 annetun komission asetuksen N:o 163/67/ETY(15), sellaisena kuin se on viimeksi muutettuna asetuksella (ETY) N:o 3116/89(16), 1 artiklan 3 kohdassa säädetään, että tarjoushinta on ilmaistava ecuina sen jälkeen, kun kansallisissa valuutoissa todetut hinnat on muunnettu ecuiksi edustavaa markkinakurssia käyttäen, ja
tässä asetuksessa säädetyt toimenpiteet ovat kyseisten hallintokomiteoiden lausunnon mukaiset,
ON ANTANUT TÄMÄN ASETUKSEN:
1 artikla
Kumotaan asetus (ETY) N:o 3294/86.
2 artikla
Korvataan asetuksen (ETY) N:o 1393/76 1 a artikla seuraavasti:
"1 a artikla
Tarjoushintojen ja viitehintojen vapaasti rajalla vertailua varten jälkimmäiset muunnetaan kansalliseksi valuutaksi käyttäen maatalouden muuntokurssia, joka on voimassa tämän asetuksen 3 artiklan 1 kohdassa tarkoitetussa todistuksessa mainittuna vientipäivänä.
Muissa kuin 3 artiklan 1 kohdassa tarkoitetuissa tapauksissa ensimmäisessä alakohdassa tarkoitetussa vertailussa käytettävä maatalouden muuntokurssi on kuitenkin vapaaseen liikkeeseen luovuttamisen tullimuodollisuuksien täyttämisajankohtana voimassa oleva kurssi. "
3 artikla
Korvataan asetuksen (ETY) N:o 1780/89 34 artikla seuraavasti:
"34 artikla
Tarjouskilpailuilmoituksen julkaisemispäivää edeltävänä päivänä voimassa olevaa maatalouden muuntokurssia sovelletaan seuraavien muuntamiseksi kansalliseksi valuutaksi:
- ennen 9 artiklan 2 kohdassa, 17 artiklan 3 kohdassa ja 28 artiklan 1 kohdassa tarkoitettujen siirtomääräysten toimittamista tehdyt maksuosoitukset, jotka on tarjouksessa ilmaistu ecuina,
- 6 artiklan 2 kohdassa, 14 artiklan 2 kohdassa ja 22 artiklan 2 kohdassa tarkoitetut osallistumistakuut, jotka on ilmaistu ecuina hehtolitraa 100 tilavuusprosentin alkoholia kohti,
- 8 artiklan 2 kohdan toisessa luetelmakohdassa, 16 artiklan 2 kohdan toisessa luetelmakohdassa, 24 artiklan 2 kohdan toisessa luetelmakohdassa ja 26 artiklan 2 kohdassa tarkoitetut suoritustakuut, jotka on ilmaistu ecuina hehtolitraa 100 tilavuusprosentin alkoholia kohti,
- 31 artiklan 1 kohdassa säädetyt maksut näytteistä ecuina ilmaistuina."
4 artikla
Korvataan asetusten (ETY) N:o 2053/89 ja (ETY) N:o 2054/89 3 artikla seuraavasti:
"3 artikla
Vähimmäistuontihinta muunnetaan sen valtion, jossa vapaaseen liikkeeseen luovutus tapahtuu, kansalliseksi valuutaksi vapaaseen liikkeeseen luovutusta koskevan ilmoituksen hyväksymispäivänä voimassa olevalla maatalouden muuntokurssilla."
5 artikla
Korvataan asetuksen (ETY) N:o 209/88 1 artiklan ensimmäinen alakohta seuraavasti:
"Tarjoushinta on ilmaistava ecuina ensimmäisessä kohdassa tarkoitettujen sellaisten hintojen perusteella, jotka on todettava kyseisen jäsenvaltion kansallisessa valuutassa ja muutettava ecuiksi sinä päivänä voimassa olevalla maatalouden muuntokurssilla, jona kyseiset hinnat todetaan."
6 artikla
Korvataan asetuksen 163/67/ETY 1 artiklan 3 kohdan ensimmäinen alakohta seuraavasti:
"3 Tarjoushinta on ilmaistava ecuina 2 kohdassa tarkoitettujen hintojen perusteella, jotka on todettava kyseisen jäsenvaltion kansallisessa valuutassa ja muutettava ecuiksi sinä päivänä voimassa olevalla maatalouden muuntokurssilla, jona kyseiset hinnat todetaan. "
7 artikla
Tämä asetus tulee voimaan 1 päivänä tammikuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä joulukuuta 1992.

Labels: 3
2
6